MLDataScientist/Wikipedia-uzbek-2024-05-01 huggingface dataset:
Wang Yun

Wang Yun () (1983-yil 28-mart) — nafaqadagi xitoylik futbolchi.

Klubdagi faoliyati 
Wang Yun iqtidorli futbolchi sifatida Shanghai COSCO Huili tomonidan (Shensi Chanbaning oldingi nomi) 5 000 000 RMBga sotib olingan va bu uni Xitoy tarixidagi eng qimmat yosh futbolchilardan biriga aylantirgan. Wang Yun 2002-yilgi liga mavsumida oʻz professional faoliyatini boshlagan va 22 liga oʻyinida maydonga tushib, 5 ta gol urgan. Wang barchaga bekorga unga katta summa toʻlanmaganini isbotlagan. Klub jamoaga bir qancha nufuzli xitoylik xalqaro oʻyinchilarni transfer qilishni boshlaganida, Wan Yun nafaqat jamoadagi oʻrnini saqlab qolgan, balki oʻzini 2003-yilda Xitoy Jia-A-da ikkinchi oʻrinni egallagan jamoaning ajralmas aʼzosi sifatida koʻrsatgan. Klub Shanxaydan Sian shahriga koʻchib oʻtishga qaror qilganida, Wang klub bilan ketishga qaror qilgan, klubda u butun faoliyati davomida qolgan va 2010-yilgi ligada Milorad Kosanovich klub murabbiyi sifatida tanishtirilgunga qadar muntazam ravishda asosiy tarkibda maydonga tushishda davom etgan.

2011-yilgi Xitoy Superligasi mavsumi boshlanishidan oldin Wan Yun oʻzining avvalgi klubini tark etishga va Dalyan Shidega oʻtishga qaror qilgan. Wang u klubdagi debyutini 2011-yilning 2-aprelida „Guangzhou Evergrand“ga qarshi kechgan birinchi o‘yinda Yan Song o‘rniga maydonga tushgan holda oʻtkazgan.

2014-yil dekabrida Wang Xitoy Superligasi vakili „Shanghai Shenxua“ga o‘tgan. 2017-yilning 1-iyulida Wang 2017-yilning 31-dekabriga qadar Birinchi Liga klubi „ Shanghai Shenxin“ga ijaraga berilgan.

2019-yilning 28-fevralida „Shanghai Shenxua“ Wangning faoliyatini yakunlaganini eʼlon qilgan va klubning yordamchi murabbiyi lavozimini egallagan.

Xalqaro faoliyati 
Wang Yun oʻzining yagona xalqaro oʻyinini 2006-yil 7-iyunda Fransiyaga qarshi oʻrtoqlik oʻyinida oʻtkazgan, oʻshanda u Xao Junminning oʻrniga zahiradan maydonga tushgan va avtogol muallifiga aylangan.

Faoliyat statistikasi

Manbalar 

Yashayotgan insonlar
1983-yilda tugʻilganlar
Java grafikli foydalanuvchi interfeysi uskunalari



Swing uskunalar to‘plami 

Swing bu Java dasturlash tili ning grafikli foydalanuvchi interfeysi uskunalar to‘plamidir. javax.swing o‘rami interfeys elementlari xisoblanadigan oynalar, tugmalar, combo qutilari, katalog daraxtlari, jadvallar, menyular va zamonaviy grafikli dastur tuzish uchun kerak bo‘ladigan boshqa elementlarni o‘z ichiga oladi.

Swing uskunalar to‘plami yordamida dasturning foydalanuvchi interfeysini yaratishda oldindan tayyorlangan komponentlardan foydalaniladi. Ushbu komponentalar maxsus konteynerlar ichiga joylashtiriladi. Konteynerlar ichida komponentlarni tartibli joylashtirish uchun joylashuv menedjerlar ishlatiladi. Joylashuv menedjerlari foydalanuvchi interfeys elementlarini joylashish strategiyasini belgilab beradi.

JFrame Java dasturlash tilining yuqori darajali oynasi xisoblanadi. Ushbu oyna barcha grafikli foydalanuvchi interfeysi elementlarini o‘z ichiga oladi. JFrame Swing o‘ramining JFrame klassi yordamida yaratiladi. Java dasturlash tilida JFrame boshqa foydalanuvchi interfeysi elementlari uchun konteyner vazifasini bajaradi. Foydalanuvchi interfeysi elementlari JPanel elementiga chiziladi keyin esa ushbu JPanel JFrame oynasiga joylashtiriladi.

AWT uskunalar to‘plami 
Swing uskunalar to‘plamidan oldin grafikli foydalanuvchi interfeysini yaratish uchun Java dasturlash tilida Abstract Window Toolkit (AWT) nomli uskunalar to‘plami ishlatilgan. AWT uskunalar to‘plami grafikli foydalanuvchi interfeysi elementlarini yaratishni dastur mo‘ljallanayotgan platformaning (Windows, Macintosh, Solaris) grafikli foydalanuvchi interfeysi uskunalar to‘plamiga yo‘naltirgan. Natijada xar bir platforma uchun dastur ko‘rinishi ushbu platformaga xos bo‘lgan. Shu orqali Java dasturlarni portativligi ta’minlangan.

AWT uskunalar to‘plami qo‘llaydigan printsipni o‘ziga xos kamchiliklari xam mavjud. Ushbu uskunalar to‘plami grafikli foydalanuvchi interfeys elementlarini yaratishni dastur bajarilayotgan platformaga yo‘naltirayotganligi sababli xar xil platformalarda interfeys elemetlari bajarayotgan amallari farq qiladi. Bundan tashqari, xamma platformalar xam bir xil grafikli interfeys elementlar to‘plamiga ega emas. Shu va boshqa kamchiliklarni oldini olish maqsadida grafikli foydalanuvchi interfeys elementlari mustaqil xosil qilish bo‘lib ushbu printsip Swing uskunalar to‘plamida qo‘llanilgan.

Manbalar
Wang Ziming

Wang Ziming () (1996-yil 5-avgustda tugʻilgan) — xitoylik futbolchi, hozirda Xitoy Superligasi vakili Beijing Sinobo Guoan jamoasida oʻynaydi.

Klubdagi faoliyati 
Wang Ziming 2010-yilda Qingdao Xaylifeng kelishilgan o‘yinlar tufayli tarqatib yuborilganida, Qingdao Jonun yoshlar akademiyasiga qo‘shilgan. U 2014-yilning yozida Qingdao Jonunning birinchi jamoasiga ko‘tarilgan. Wang kattalar safida debyutini 2014-yilning 4-oktabr kuni Yanbian FCga qarshi oʻyinda 1:1 oʻtkazgan va 73-daqiqada Cristian Danalache oʻrniga maydonga tushgan. 2016-yil 25-sentabrda u Hunan Billows ustidan 1:0 hisobida g‘alaba qozonib, o‘zining birinchi golini kiritgan.

2017-yilning 14-iyulida Wang besh yillik shartnoma bilan Xitoy Superligasi vakili Beijing Sinobo Guoanga oʻtgan. Keyin u 2017-yilgi mavsumning qolgan qismida Qingdao Jonunga ijaraga berilgan. Wang 2018-yil yanvar oyida Beijing Guoanga qaytgan. 2018-yilning 4-martida u „Shandong Luneng Taishan“ga qarshi o‘yinning 84-daqiqasida Jonatan Soriano o‘rniga maydonga tushgan.

U 2019-yilgi mavsumda Guoan tarkibida asosiy o‘yinchiga aylangan, jami 25 marta maydonga tushgan va 7 ta gol urgan. Wang Guoan tarkibida Xitoy Superligasi musobaqasida 12-turdan 19-turga qadar doimiy ravishda maydonga tushgan. Uning yuqori saviyali oʻyini Xitoy terma jamoasiga yoʻllanmani taqdim etgan. Biroq, u mavsumning ikkinchi yarmida qisqa vaqt ichida eʼtibordan chetda qolgan. Wang oxir-oqibat asosiy tarkibga qaytgan va mavsumning soʻnggi toʻrtta oʻyinida ikki marta zaxiradan maydonga tushib gol urgan. Wang Xitoy OAVlari tomonidan jamoa uchun omad timsoli deb hisoblangan, chunki uning yettita golidan toʻrttasi 88-daqiqada kiritilgan.

Xalqaro faoliyati 
U 2019-yilning 7-iyunida Filippinga qarshi o‘rtoqlik o‘yinida Xitoy milliy futbol jamoasida debyut qilgan. Wang 80-daqiqada Yang Xuning o‘rniga maydonga tushgan.

Faoliyat statistikasi

Klub statistikasi

Xalqaro statistika

Manbalar 

Yashayotgan insonlar
1996-yilda tugʻilganlar
Naomi Lang

Naomi Lang (; tugʻ. 1978-yil 18-dekabr, Kaliforniya, Arcata) — amerikalik figurali uchuvchi, Piter Chernishev bilan muz raqslarida qatnashgan, u bilan besh karra AQSh chempioni va Toʻrt qitʼa chempionatining ikki karra gʻolibi boʻlgan. U qishki Olimpiya oʻyinlarida qatnashgan Amerikaning tub aholisining birinchi vakili.

Biografiya 
Naomining otasi — karuk qabilasidan boʻlgan naslli hind. Uning tubjoy hind ismi — Mahita Xon (tong yulduzi).

Naomi 3 yoshdan 15 yoshgacha balet bilan shugʻullangan. Figurali uchishga qiziqish „Ice Capades“ shousini koʻrgandan keyin paydo boʻlgan. Langning sherigi Jon Li edi. Ular 1995-yilda yangi oʻyinchilar toifasida va 1996-yilda oʻsmirlar toifasida AQSh chempionatida gʻolib boʻlishgan.

Martaba 
1996-yilda u rossiyalik Pyotr Chernishev bilan hamkorlik qilgan. 1997-yilgi AQSh chempionatida ular darhol beshinchi, 1998-yilda esa uchinchi oʻrinni egallashdi va keyingi mavsumdan boshlab ketma-ket besh marta ushbu turnirning oltin medalini qoʻlga kiritishdi. 2001-yilda Chernishev Amerika fuqaroligini oldi va ular 2002-yilgi Olimpiadada qatnashish imkoniga ega boʻlishdi va u yerda 11-oʻrinni egalladilar. Bundan tashqari, 2000 va 2002-yillarda Toʻrt qitʼa chempionligini qoʻlga kiritishdi.

2003-yilda bu juftlik Naomining jarohati tufayli AQSh chempionatini tark etishdi. Shundan soʻng, duet havaskor sport faoliyatini yakunladi.

Chernishev bilan birgalikda u turli shoularda ishtirok etishni davom ettirmoqda, masalan, Rossiya shaharlari boʻylab sayohatda, Yevgeniy Plushenko tomonidan tashkil etilgan — „Stradivarining Oltin Muzi“.

Sport yutuqlari 

WD = tanlovdan chiqdi

Shaxsiy hayoti 
2004-yilda Naomi Lang ukrainalik muz akrobati Vladimir Besedinga turmushgachuqdi. Soʻng, Lillia Ashli ismli qiz tugʻdi. Ammo koʻp oʻtmay er-xotin ajrashdi.

2008-yil dekabr oyida Naomi Kanada va Qozogʻiston uchun muz raqslarida qatnashgan sobiq figurali uchuvchi Mark Fitsjeraldga turmushga chiqdi. 2009-yil 14-noyabrda u oʻgʻil tugʻdi, uning ismi Meyson Daniel, 2013-yil 15-avgustda esa qizi Madlen Kristina tugʻdildi.

Yana qarang 

 2002-yilgi Qishki Olimpiya oʻyinlarida figurali uchish — muz raqsi

Manbalar

Havolalar 

 Rasmiy sayt
 ISU veb-saytida Lang / Chernishev juftligining profili
Yashayotgan insonlar
Vania King

Vania King (1989-yil 3-fevralda tugʻildi) — amerikalik sobiq tennischi. Afsonaviy oʻnta juftlik oʻyinchilaridan biri boʻlgan King 2010-yilda hamkori Yaroslava Shvedova bilan Wimbledon chempionati va Amerika ochiq chempionati turnirining juftlik bahslarida gʻolib chiqqan. U bilan 2011-yilgi Amerika ochiq chempionati finaliga chiqadi. U jami 15-marta WTA juftlik chempionligini qo‘lga kiritadi va jahon reytingida 3-o‘rinni egallaydi. U shuningdek, 2009 -yili Fransiya Ochiq chempionatida Marselo Melo bilan aralash juftlik finalida ikkinchi o‘rinni egallaydi.

Shaxsiy hayoti 
Kingning ota-onasi 1982-yilda Tayvandan Qoʻshma Shtatlarga koʻchib ketishgan. U to‘rt farzandning eng kichigi bolib uning akasi Phillip universitetida ikki karra o‘smirlar o‘rtasida AQSh chempioni bo‘lgan. Vania Kaliforniyadagi  Long Beach Poly High School bitiruvchisi bolgan.

Tennis faoliyati

2006̜-yil 
2006-yilda King oʻzining yagona WTA Tour yakkalik musobaqasi boʻyicha Bangkok Open, Tier-III turnirida gʻalaba qozonadi va finalda Tamarine Tanasugarnni magʻlub etadi. Noyabr oyida u oʻzining faoliyatidagi yakkalik reytingida 50-oʻrinni egallaydi.

2009-yil 
2009-yilda u braziliyalik tennischi Marselo Melo bilan birga Fransiya Ochiq chempionatida aralash juftlik finaliga chiqadi. Ular yetakchi jamoa Liezel Xuber va Bob Brayanga yutqazadilar.

2012-yil 
King yil boshida Avstraliya ochiq chempionatining uchinchi bosqichiga chiqdi ammo, Ana Ivanovichga yutqazdi. U birinchi raunddayoq Katerina Bondarenkoni magʻlub etgan edi.

U iyul oyida Carlsbad Open turnirining ikkinchi bosqichiga chiqdi va Marion Bartoliga yutqazdi.

2017-yil 
King 2017-yilda birgalikda eng koʻp muvaffaqiyat qozongan juftlik sherigi Yaroslava Shvedova bilan birlashadi. Ular Sidneyda boʻlib oʻtgan yarim finalga yoʻl oladilar va Saniya Mirza va Barbora Strycovaga yutqazadilar.

Avstraliya ochiq chempionatida King va Shvedova uchinchi bosqichga yo‘l olishadi. Ular Miryana Luchich-Baroni va Andrea Petkovichga imkoniyatni boy berishadi. Ular Indian Wellsning ikkinchi raundida Yaponiya/Xitoy juftligi Shuko Aoyama va Yang Chjaoxuan tomonidan magʻlub etiladilar. Mayamida ular chorak finalga yoʻl olishdi va u yerda yana Mirza va Strycovaga magʻlub boʻlishadi.

Aralash juftliklar

Yoshlar o‘rtasidagi „Katta dubulg‘a“ finali

Manbalar 

Yashayotgan insonlar
1989-yilda tugʻilganlar
Amerikalik ayol tennischilar
Tennischi ayollar
Wei Shihao

Wei Shihao () (1995-yil 8-aprelda tugʻilgan) — xitoylik professional futbolchi, hozirda Xitoy Superligasining „Guangzhou Evergrand“ klubida chap qanot himoyachisi sifatida oʻynaydi.

Klubdagi faoliyati 
Wei Shihao futbolchilik faoliyatini 2005-yilda Shandong Luneng yoshlar akademiyasiga qoʻshilganida boshlagan. U yuqori potentsialli oʻyinchi sifatida koʻrilgan va Bleacher Reportning „Har bir katta klubning kuzatuvida boʻlishi kerak boʻlgan sakkizta oʻsmir“ nomli maqolasida qayd etilgan.

2013-yil sentabrida Wei „Shandong“ bilan professional shartnoma imzolashdan bosh tortgan va Segunda Divisaoning „Boavista“ yoshlar akademiyasiga erkin agent sifatida oʻtgan. U 2014-yilning iyun oyida klub bilan yangi ikki yillik shartnoma imzolagan va keyin asosiy jamoaga koʻtarilgan, uning Primeirada ishtirok etish uchun arizasi ijobiy javob olgan. 2014-yil 14-sentabrda Wei klub uchun debyutini „Academica de Coimbra“ga qarshi oʻyinda oʻtkazgan va 50-daqiqada Christian Pouga oʻrniga maydonga tushgan.

2015-yilning 15-iyulida Wei Segunda Liga vakili Feyrensega oʻtgan. U klubdagi debyutini 2015-yilning 30-avgustida „Sporting Covilha“ga qarshi o‘yinda (1:1) o‘tkazgan. 2015-yil 31-dekabrda Wei ikkinchi divizion jamoasi Leyxoesga oʻtgan. U klubdagi debyutini 2016-yilning 27-yanvarida Tasa da Liganing 2015-16-yilgi mavsumida Belenensesga qarshi o‘yinda (4:0) o‘tkazgan. 2017-yilning 25-fevralida Wei klub bilan shartnomasini 2018-yilning 30-iyuniga qadar uzaytirgan. 2017-yilgi mavsum uchun Xitoy Superligasi vakili „Shanghai SIPG“ga ijaraga berilgan. U 2017-yil 7-aprel kuni „Shandong Luneng“ga qarshi o‘yinda (2:1) debyut qilgan va klub uchun birinchi golini kiritgan.

2018-yil 7-yanvarda Wei yuqori divizion vakili Beijing Guoanga oʻtgan. 2019-yilning 2-fevralida Wei "Guangzhou Evergrand" jamoasiga o‘tgan.

Xalqaro faoliyati 
Wei Xitoy terma jamoasidagi debyutini 2017-yilning 9-dekabr kuni EAFF E-1 futbol chempionatida Janubiy Koreyaga qarshi o‘yinda (2:2) o‘tkazgan va xalqaro miqyosdagi ilk golini kiritgan.

Faoliyat statistikasi

Klub statistikasi

Xalqaro statistika

Xalqaro maydondagi gollar

Yutuqlar

Klub 
Beijing Guoan

 Xitoy FA kubogi : 2018

Guangzhou Evergrand

 Xitoy Superligasi : 2019

Manbalar 

Yashayotgan insonlar
1995-yilda tugʻilganlar
Word on the Water

Word on the Water (Suv yuzasidagi soʻzlar) — bu yuk kemasida joylashgan kitob doʻkoni boʻlib, bu kema-doʻkon Londonning Kingʻs Cross hududidagi Regent kanalida joylashgan, ammo uni London kanallari tarmogʻi boʻylab boshqa joylarda ham uchratish mumkin.

Tarixi 
Yuk tashuvchi kemaga doʻkon qurish gʻoyasi 2011-yilda ikki asoschi (Jon va Paddy) oʻz qayiqlarini bandargohga yonma-yon bogʻlagandan keyin paydo boʻlgan. 2014-yilda Word on the Water asoschilari Angliya va Uelsning Canal & River Trust kompaniyasidan Paddington maydonidagi Regent kanali uchun doimiy langar tashlash litsenziyasini olishga ariza berishdi, biroq bu soʻrov rad etildi va uning oʻrniga taklif qilingan qahvaxona yaratish uchun British Landga ruhsatnoma taqdim etildi. Keyin Canal & Rivers Trust kompaniyasida Word on the Waterga 2015-yilda berilgan doimiy langar tashlash litsenziyasini taqdim etish uchun soʻrovnoma yuborildi. Ular Stephanedan yuk tashuvchi kema sotib olmoqchi boʻlganlarida, u ularning biznesdagi sherigiga aylandi. Doʻkon avvaliga har ikki haftada oʻz joyini oʻzgartirib turishga majbur boʻlgan, ammo keyinchalik qonun-qoidalar oʻzgarishi sababli doʻkon egalari olti oylik langar tashlash huquqiga ega boʻlishdi.

2021-yilda mazkur qoʻshma shirkat doʻkoni The Guardian tomonidan Britaniyaning 10 ta eng yaxshi mustaqil kitob doʻkonlaridan biri sifatida etirof etildi.

Kitob doʻkonining asosiy manzilgohi 1920-yillardan qolgan Gollandiya kanalidagi yuk tashish qayigʻi hisoblanadi.

Doʻkon har kuni har qanday ob-havo sharoitiga qaramasdan peshindan to kechki 7.00 ga qadar ochiq boʻladi. Bu ish vaqti ayrim bayram kunlaridagina oʻzgarishi mumkin.

Galereya

Manbalar

Havolalar 

 Paddy Screech (uchta asoschidan biri) Word on the Water uchun intervyu
Kitob doʻkonlari
Valentino Lazaro

Valentino Lando Lazaro (1996-yil, 24-martda tugʻilgan) — avstriyalik professional futbolchi, Interdan ijaraga olingan Torino Serie A klubida oʻng yarim himoyachi va qanot himoyachisi. U Avstriya terma jamoasida ham oʻynaydi.

Jamoalardagi faoliyati 
Lazaro Avstriyaning Graz shahrida otasi angolalik va yunon kiprlik onasi oilasida tugʻilgan. U Red Bull Salzburg safida 2012-yilning 3-noyabrida ligada Admira Wackerga qarshi toʻliq debyut qildi. 16 yoshu 224 kunligida u Avstriya Bundesligasi tarixidagi eng yosh futbolchiga aylandi.

Lazaroning Red Bull Salzburgdan Gerta BSCga ijara shartnomasi 2017-yilda, u Bundesliga klubida uzoq muddatli shartnoma imzolaganida doimiy boʻlgan. U 2018-yil, 10-fevralda Bayerga qarshi oʻyinda (2:0) Hertha safidagi ilk golini kiritdi.

Inter Milan 
2019-yilning 1-iyulida Lazaro Inter Milanga oʻtdi. U 2019-yil, 20-oktabrda Interning Sassuologa qarshi oʻyinda (4:3) A Seriyadagi debyutini oʻtkazdi.

Newcastle United (ijara) 
2020-yilning 24-yanvarida Lazaro 2019-20-yilgi mavsumning qolgan qismida ijara asosida Newcastle United klubiga oʻtdi va unga 23-raqamli futbolka topshirildi. U oʻzining birinchi Newcastledagi golini West Bromwich ustidan 3:2 hisobida gʻalaba qozonib, Angliya kubogining chorak finaliga yoʻllanmani qoʻlga kiritdi. 1-iyul kuni Lazaro Bournemouth ustidan 4:1 hisobida gʻalaba qozonib, Premer-ligadagi klub safida birinchi golini kiritdi.

Borussia Mönchengladbach klubida ijarada 
Newcastleda ijara muddati tugagandan soʻng, 2020-yil, 20-avgustda Lazaro Mönchengladbachning Borussiasiga mavsumiy ijara asosida qoʻshildi. 2020-yil, 8-noyabrda u oʻzining birinchi golini Bayer Leverkusen klubiga qarshi oʻyinda (3:4) chayon zarbasi bilan kiritdi. Bu gol noyabr oyining goli va Bundesliganing mavsumdagi goli sifatida beriladi.

Torino (ijara) 
2022-yilning 1-avgustida Lazaro sotib olish huquqi bilan Torinoga ijaraga oʻtdi.

Xalqaro karyera 
Lazaro Avstriya terma jamoasidagi debyutini 2014-yilning 30-mayida Islandiyaga qarshi Innsbrukda 1:1 hisobidagi oʻrtoqlik oʻyinida oʻtkazdi va soʻnggi oʻn besh daqiqada Marko Arnautovicni oʻrniga maydonga tushdi.

Karyera statistikasi

Klub

Xalqaro 

 Ballar va natijalar birinchi boʻlib Avstriyaning gollari roʻyxatini koʻrsatadi, ballar ustuni har bir Lazaro golidan keyin ochkoni koʻrsatadi

Yutuqlar

Klub 
Red Bull Salzburg

 Avstriya Bundesligasi: 2011-12, 2013-14, 2014-15, 2015-16, 2016-17
 Avstriya kubogi: 2011-12, 2013-14, 2014-15, 2015-16, 2016-17

Individual 

 Bundesliganing oy goli: 2020-yil noyabr
 Bundesliganing eng yaxshi goli: 2020-21

Manbalar 

Yashayotgan insonlar
1996-yilda tugʻilganlar
„Liverpool“ futbol klubi Yevrokubok bahslarida

Liverpool — Mersisaydning Liverpool shahrida joylashgan Angliya futbol klubi boʻlib, Angliya Premer-ligasida oʻynovchi jamoa hisoblanadi. U 1892-yilda tashkil topganidan beri „Enfild“ stadionida oʻynab kelmoqda. „Liverpul“ 1964-yilda Yevropa musobaqalarida debyut qilgan, bu UEFA Yevropa kubogi boʻlgan. Klub Yevropadagi ilk uchrashuvini „Reykyavik“dan magʻlubiyat bilan boshlagan. Keyinchalik mersisaydliklar ushbu turnirda 6 marta gʻalaba qozonishgan. Beshinchi gʻalaba (2005-yilda) ularga kubokni abadiy saqlab qolish imkonini yaratgan. Klub oxirgi marta 2001-yilda uchinchi marta UEFA kubogini qoʻlga kiritgan. „Yuventus“" va „Internasionale“ bilan qoʻshma rekord sanalgan. „Qizillar“ UEFA Superkubogida yana 4 ta gʻalabani qoʻlga kiritishgan, shuningdek, klublar oʻrtasidagi jahon chempionati va UEFA kubogi egalari kubogi finalida toʻp surishgan.

„Liverpool“ ilk bor 1964-1965-yilgi mavsumda yevrokuboklarda ishtirok etgan. Shuningdek, Angliya chempionligini qoʻlga kiritgach jamoa yevrokubok yoʻllanmasiga ega chiqqan. Birinchi davradagi raqibi islandiyalik „Reykyavik“ ikki oyoqli qarama-qarshilikda umumiy 11:1 hisobida mag‘lub bo‘lgan. Shu bilan bir qatorda klub o‘z maydonida „Internasionale“ni 3:1 hisobida mag‘lub etib, musobaqaning yarim finaliga chiqqan. Klublar oʻrtasidagi bahsning javob oʻyini hakamlarning oʻta notoʻgʻri va nooʻrin qarorlari bilan oʻtgan va bu milanliklarga finalga chiqish imkonini yaratgan. Keyingi mavsumda „Liverpool“ UEFA Kubok egalari kubogi finaliga qadar yetib borishga muvaffaq boʻlgan, biroq qo‘shimcha vaqtda „Borussiya Dortmund“ga kubokni boy berib qoʻygan. 1972-1973-yilgi mavsum klubga ilk Yevropa kubogi — UEFA kubogini taqdim qilgan. Birinchi final o‘yinida „Liverpool“ Myonxengladbaxning „Borussiya“ jamoasini 3:0 hisobida mag‘lub etgan bo‘lsa, javob o‘yinida 2 ta gol o‘tkazib yuborgan bo‘lsa, qolgan vaqtlarda raqib tribunalarining g‘ala-g‘ovuri ostida darvozani saqlab qolishga muvaffaq bo‘lgan.

Statistika

Rekordlari 
Yevrokuboklarda eng ko‘p o‘yin o‘tkazish bo‘yicha klub rekordini 116 gol bilan Jeymi Karrager egallab kelmoqda. Shuni alohida taʼkidlash kerak-ki, Liverpool jamoasining „Beshiktosh“ni 8:0 hisobida mag‘lub etishi Chempionlar ligasining asosiy bosqichi tarixidagi eng yirik g‘alaba hisoblanadi. „Liverpool“ning Yevropadagi eng yirik gʻalabasi „Stromsgodset“ga 11:0 hisobida gʻalaba qozongani hispblanadi. 1975-1976-yilgi mavsumda UEFA kubogi yarim finalida „Barselona“ ga qarshi oʻyinda uchrashuvni tomosha qilgan tomoshabinlar soni rekord darajani qayd etgan. 1982-yilda „Dundalk“ga qarshi oʻyinda tomoshabinlar soni rekord darajada — 12 021 nafar boʻlgan.

Manbalar
Leonardo (futbolchi)

Leonardo Vitor Santiago (1983-yil, 9-martda tugʻilgan), odatda Leonardo nomi bilan tanilgan, braziliyalik sobiq professional futbolchi, qanot himoyachisi yoki pleymeyker sifatida oʻynagan. Leonardo sobiq U-20 Braziliya terma jamoasi futbolchisi.

Karyera

Nova Safra 
Leonardo Rio-de-Janeyrodagi Nova Safra futbol maktabida boshlangan va Romario oʻzining ilk yillarini oʻtkazgan Jacarezinho mahallasida oʻsgan. 1994-yilda, 11 yoshida Leonardning futbol iqtidorini oʻzi va Rio-de-Janeyroning xarobalaridan Anselmo haqidagi „Solo, de wet van de favela“ hujjatli filmini suratga olgan Jos de Putter kashf etdi. Hujjatli film yoshlarni har kuni har kuni koʻplab yoshlar yashaydigan umidsiz hayot sharoitidan olib chiqishda futbol qanday muhim rol oʻynashiga qaratilgan.

NAC Breda (birinchi marta) 
U 2006-yilning yanvarida NAC Breda jamoasiga 1,5 yillik shartnoma asosida qoʻshildi.  U NAC Bredaga Erediviziyada qolishga yordam berdi va muntazam mavsumda 14 oʻyinda 8 ta gol urdi va bu uni klubda eng yaxshi toʻpurarga aylantirdi.

Ajax 
2006-yilning dekabrida Leonardo Ajax bilan yangi 2,5 yillik shartnoma borasida kelishib oldi. 2007-yil, 21-yanvarda u Ajax Erediviziyasidagi ilk oʻyinini Utrecht klubiga qarshi oʻtkazdi. Olti hafta oʻtgach, SC Heerenveenga qarshi oʻyinda u oʻng tizzasidagi oldingi xoch bogʻichini yirtib, ogʻir jarohat oldi, bu esa uni kamida olti oyga safdan chiqdi.

NAC Breda (ikkinchi bosqich) 
2011-yilda u NAC Bredadan ijara asosida Red Bull Salzburgga oʻtdi.

Ferencváros 
2013-yilning fevral oyida Leonardo Vengriyaning top-klubi Ferencvarosh bilan shartnoma imzoladi.

1860 Munich 
2014-yil iyul oyida Leonardo Ikkinchi Bundesliga klubi bilan shartnoma tuzdi,. U 2014-15-yilgi mavsum boshida murabbiy Ricardo Moniz qoʻl ostida muntazam oʻynagan va ikki marta gol urishga muvaffaq boʻlgan boʻlsada, sentyabr oyida Markus von Ahlen murabbiylik lavozimini egallaganidan soʻng u jamoadan chetlatildi. Uning shartnomasi 2014-yil noyabr oyi oxirida oʻz xohishiga koʻra bekor qilingan.

Newcastle United Jets 
2015-yil, 21-avgust, Leonardo 2015-16-yilgi A-Liga mavsumi uchun Avstraliyaning A-Liga klubi Newcastle United Jets FC bilan shartnoma imzoladi. 2015-yil, 12-sentyabr, Leonardo Jets safida debyutini Redland Cityda Brisben Roar bilan mavsumoldi 0:0 durangda oʻtkazdi. Leonardo oʻninchi raqamdagi yosh Mitch Cooper oʻrniga oʻyin tugashiga 30 daqiqa qolganida ikkinchi boʻlimning maydonga tushdi. Leonardo A-Ligadagi debyutini Vestpak stadionida Jets va Wellington Phoenix oʻrtasidagi dastlabki tur uchrashuvida oʻtkazdi. Leonardo 81-daqiqada hujumchi Labinot Haliti oʻrniga maydonga tushdi va oʻyinning katta qismini oʻynadi. Uchrashuvda Newcastle va Leonardo 2:1 hisobida gʻalaba qozonishdi.

Eindhoven FK 
2017-yil mart oyida Leonardo Gollandiya pasportini olgandan soʻng Eindhoven klubiga qoʻshildi.

Karyera statistikasi

Yutuqlar 
Feyenoord

 UEFA kubogi 2002

Ajax

 Gollandiya kubogi 2007
 Gollandiya Superkubogi 2007
 Avstriya Bundesligasi 2011-12
 Avstriya kubogi: 2012-yil

Ferencváros

 Vengriya Liga kubogi: 2012-13

Manbalar

Havolalar 

 Voetbal xalqaro profili 

Braziliyalik futbolchilar
Yashayotgan insonlar
1983-yilda tugʻilganlar